"ญี่ปุ่น" เตรียมใช้งบสำรองสู้ "โคโรน่า" เพิ่มเทคโนฯ คัดกรอง-ชดเชยอุตฯท่องเที่ยว - FINNOMENA
ญี่ปุ่นเตรียมพิจารณาใช้มาตรการฉุกเฉินในสัปดาห์หน้า เพื่อเพิ่มความแข็งแกร่งของการคัดกรองผู้ป่วยติดเชื้อไวรัสโคโรน่า และเตรียมที่จะจัดสรรงบประมาณสำรองเพื่อช่วยเหลืออุตสาหกรรมท่องเที่ยวภายในประเทศ
12 ก.พ. 2563

ญี่ปุ่นเตรียมพิจารณาใช้มาตรการฉุกเฉินในสัปดาห์หน้า เพื่อเพิ่มความแข็งแกร่งของการคัดกรองผู้ป่วยติดเชื้อไวรัสโคโรน่า และเตรียมที่จะจัดสรรงบประมาณสำรองเพื่อช่วยเหลืออุตสาหกรรมท่องเที่ยวภายในประเทศ
โดยมาตรการดังกล่าว รัฐบาลญี่ปุ่นเตรียมจะเพิ่มสิ่งอำนวยความสะดวกในการคัดกรองผู้ติดเชื้อด้วยวิธี Polymerase chain reaction test (PCR) ที่สามารถตรวจจับไวรัสได้ด้วยความแม่นยำสูง ซึ่งพัฒนาให้ทราบผลการตรวจได้เร็วขึ้น
สำหรับอุตสาหกรรมท่องเที่ยวภายในประเทศ รัฐบาลญี่ปุ่นเตรียมจะออกมาตรการช่วยเหลือผู้ประกอบการโรงแรมขนาดกลางและขนาดย่อม รวมถึงบริษัทต่าง ๆ ในภาคการท่องเที่ยวที่ประสบปัญหาทางการเงินจากจำนวนนักท่องเที่ยวที่ลดน้อยลง
นอกจากนี้ ทางการญี่ปุ่นยังกำลังพิจารณาจัดตั้งสำนักงานประสานงานเพื่อให้การดำเนินงานของกระทรวงต่าง ๆ เป็นไปอย่างรวดเร็วทันท่วงทีอีกด้วย ซึ่งทั้งหมดนี้จะถูกจัดตั้งโดยใช้งบสำรองในงบประมาณปี 2019
ที่มา : https://www.prachachat.net/world-news/news-420071
แท็ก:
แชร์บทความ: